钦定古今图书集成/明伦汇编/闺媛典/第273卷 > 皇清六 > 王琮妻文氏〈妇李氏附〉
## 钦定古今图书集成/明伦汇编/闺媛典/第273卷 > 皇清六 > 王琮妻文氏〈妇李氏附〉

按《河南府志》：“文氏，庠生王琮妻。生子锡极甫三岁，锡屏甫周岁。琮亡，文年二十有二，苦节抚孤。锡极长娶李氏，结褵二年。锡极旋丧，李年十八，未生育，欲殉夫死。念姑孀叔幼，饮泣奉养。文氏以长子既没，幼子又多病，难冀成立，积苦忧劳，病卧不起。李小心翼翼，侍汤药六载。及文病革，李拮据殡殓，泣尽流血。葬毕，勺” 水粒米不入口，匝月而亡。